ປະຊາຊົນ ເຖິງ 1 ​ພັນ​ຄົນ ລໍຄອ​ຍ ການ​ຊ່ວຍ​ເຫຼືອ ກູ້​ໄພ ຢູ່​ລັດ Colorado (ສະ​ໄລ​ດ໌)
ຝົນຕົກ​ໜັກ ​ເປັນ​ເວລາຫຼາຍວັນ​ຕິດ​ຕໍ່​ກັນ ​ແລະ​ໄພ​ນໍ້າ​ຖ້ວມ ເຮັດໃຫ້​ບໍລິເວນ​ຕີນ​ພູ Rocky ໃນ​ລັດ Colorado ກາຍເປັນ​ເຂດ​ທີ່​ມີ​ຄວາມ​ສ່ຽງ​ສູງ.
ໜ່ວຍພະຍາກອນອາກາດທີ່ລັດ Colorado ທາງພາກຕາເວັນ ຕົກຂອງ ສະຫະລັດ ໄດ້ປະກາດເຕືອນພວກຊາວເມືອງທີ່ອາໄສ ຢູ່ໃກ້ບໍລິເວນ ເມືອງ Denver ເພື່ອຕຽມຮັບມືກັບຝົນຕົກໜັກຕະ ຫຼອດຄືນ ໃນຂະນະທີ່ ນໍ້າຖ້ວມຢ່າງຮຸນແຮງ ໄດ້ເພີ່ມລະດັບຜ່ານ ຂົງເຂດ ແລະເມກໜອກທີ່ໜາ ແໜ້ນ ໄດ້ເປັນອຸບປະສັກ ແກ່ ເຮືອບິນເຮລິຄອບເຕີ ທີ່ປະຕິບັດງານກູ້ໄພນັ້ນ ຝົນຕົກໜັກເປັນເວລາຫຼາຍວັນຕິດຕໍ່ກັນ ແລະໄພນໍ້າຖ້ວມ ຍັງ ຜົນໃຫ້ບໍລິ ເວນຕີນພູ ຂອງເທືອກເຂົາ Rocky Mountain ຂອງ ລັດ Colorado ກາຍເປັນເຂດທີ່ມີຄວາມສ່ຽງຢ່າງສູງ ພ້ອມກັບ ຖະໜົນຫົນທາງ ແລະຂົວ ຫຼາຍແຫ່ງ ຖືກນໍ້າພັດເພພັງ ທີ່ເຮັດ ໃຫ້ເຂດປະຊາຄົມທັງໝົດ ກາຍເປັນເຂດໄພພິບັດ ທີ່ຂາດເຂີນທັງສະບຽງ ແລະການບໍ ລິການບັນເທົານັ້ນ ໃນເຫດໄພພິບັດຄັ້ງນີ້ ມີຜູ້ເສຍຊີວິດໄປຢ່າງໜ້ອຍສີ່ຄົນແລ້ວ ຈາກຈໍານວນ ທີ່ຮູ້ ເມື່ອຕອນແລງວັນອາທິດວານນີ້ ແລະພ້ອມກັບມີອີກສອງຄົນ ຫາຍສາບສູນ ຫຼືອາດເສຍຊີວິດ ຕາມລາຍງານຂ່າວທາງການນັ້ນ ຄະນະເຈົ້າໜ້າທີ່ກູ້ໄພ Rocky Mountain ເວົ້າວ່າ ມີປະຊາຊົນຫຼາຍເຖິງນຶ່ງພັນຄົນ ກໍາລັງລໍຄອຍການຊ່ວຍເຫຼືອກູ້ໄພ ຢູ່ເຂດຕອນ ເໜືອຂອງເມືອງ Denver ຄືຢູ່ໃນເຂດທີ່ ໂຮມທັງຄຸ້ມ Estes Park ຊຶ່ງ ເປັນຄຸ້ມເຂດພູເຂົາ ທີ່ຖືກປະທະຢ່າງໜັກນັ້ນ ແຕ່ເຮືອບິນປະຕິບັດ ການກູ້ໄພທຸກລຳ ຕ້ອງໄດ້ຖືກຈອດໄວ້ເດີ່ນເມື່ອວັນອາທິດວານນີ້ ຍ້ອນຝົນຕົກໜັກຫ່າ ໃໝ່ ແລະບໍ່ສາມາດມອງເຫັນໄກໄດ້